ANC: 'DA het optoggangers betaal' | Maroela Media
Die optog waaraan duisende mense deelgeneem het, het in die Johannesburgse sakesentrum plaasgevind. DA-ondersteuners geklee in blou T-hemde het deur die strate gestap en geëis dat die regering die stygende werkloosheidsyfer aanspreek.
Die ANC het egter Donderdag beweer dat mense R100 betaal is om aan die optog deel te neem. Die regerende party het gesê die DA het arm mense misbruik as pionne om "leë politieke punte" aan te teken.
"Die DA het in sy strewe na sy rassistiese agenda die armoede van ons mense misbruik deur hulle as pionne te gebruik om die belange van die wit minderheid te bevorder wat nie eens by die optog sigbaar was nie," het Zizi Kodwa, nasionale woordvoerder van die ANC, gesê.
Hy het gesê hoewel die ANC vryheid van assosiasie en die reg om te betoog respekteer, beskou die party die DA se optrede as "'n belediging vir demokrasie wanneer die party werklose swart gesigte gebruik om sy rassistiese agenda te bevorder".
"Hierdie optrede bevestig net weereens dat die DA met sy gehuurde sogenaamde 'leiers' voortgaan om 'n tuiste vir rassisme te wees wat floreer op die mishandeling van swart mense om wit kapitaal te beskerm," het Kodwa gesê.
Die ANC het 'n beroep op sy ondersteuners gedoen om nie deur "rassiste wat hulle as demokratiese formasies voorgee" gebruik te word nie.
Wat n anc grap, hulle gee kospakkies en t- hemde.
Rassisme ? Die DA leier is swart !!!!
DA doen maar net wat ANC altyd doen, verskil is hulle koop nie die t hemde met gesterlde geld nie
Ten minste het die optoggangers nie als voor die voet verwoes nie. Miskien moet die ANC ook volgende keer "ander" mense koop sodat hulle optogte ook vreedsaam kan wees.
Hahaha…. Ja ANC… Julle is darem baie voorspelbaar! Julle kan maar net nie help om heeldag en aldag op die ou aanval pad te wees nie!
Grap van die jaar!!! Hoeveel betaal die ANC vir betogers? Julle sal vir julle kaders vra vir meer geld as dit so aangaan.